Az Európai Parlament és a Tanács 787/2004/EK határozata

(2004. április 21.)

az Európai Unió bővítésének figyelembevétele érdekében a referenciaösszegek kiigazítása tekintetében a 96/411/EK tanácsi határozat és a 276/1999/EK, az 1719/1999/EK, a 2850/2000/EK, az 507/2001/EK, a 2235/2002/EK, a 2367/2002/EK, a 253/2003/EK, az 1230/2003/EK és a 2256/2003/EK határozat módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 95. cikkére, 153. cikkének (2) bekezdésére, 156. cikkének (1) bekezdésére, 157. cikkének (3) bekezdésére, 175. cikkének (1) bekezdésére és 285. cikkére,

tekintettel a Bizottság javaslatára,

tekintettel az Európai Gazdasági és Szociális Bizottság véleményére,

a Régiók Bizottságával folytatott konzultációt követően,

a Szerződés 251. cikkében megállapított eljárásnak megfelelően [1],

mivel:

Az Európai Unió bővítésének figyelembevétele érdekében ki kell igazítani a referenciaösszegeket a közösségi agrárstatisztika tökéletesítéséről szóló, 1996. június 25-i 96/411/EK határozatban [2] és a következő európai parlamenti és tanácsi határozatokban:

- az Internet biztonságosabb használatát a világhálón található tiltott és káros tartalom ellen folytatott harccal elősegítő többéves közösségi cselekvési terv elfogadásáról szóló, 1999. január 25-i 276/1999/EK határozat [3],

- az igazgatási rendszerek közötti elektronikus adatcserét (IDA) lehetővé tevő transzeurópai hálózatokra vonatkozó iránymutatásokról, köztük közös érdekű projektek meghatározásáról szóló, 1999. július 12-i 1719/1999/EK határozat [4],

- a véletlen és a szándékos tengerszennyezés területén történő együttműködés közösségi kereteinek létrehozásáról szóló, 2000. december 20-i 2850/2000/EK határozat [5],

- a Közösségen belüli, valamint a Közösség és a harmadik országok közötti áruforgalomra vonatkozó statisztikai adatok összegyűjtésének, feldolgozásának és terjesztésének transzeurópai hálózatával kapcsolatos intézkedéscsomagról (Edicom) szóló, 2001. március 12-i 507/2001/EK határozat [6],

- a belső piac adózási rendszerei működésének javítását célzó közösségi program elfogadásáról (Fiscalis program 2003–2007) szóló, 2002. december 3-i 2235/2002/EK határozat [7],

- a Közösség 2003-tól 2007-ig terjedő időszakra vonatkozó statisztikai programjáról szóló, 2002. december 16-i 2367/2002/EK határozat [8],

- a közösségi vámügyi cselekvési program (Vám 2007) elfogadásáról szóló, 2003. február 6-i 253/2003/EK határozat [9],

- az energia területére vonatkozó, "Intelligens energia – Európa" (2003–2006) többéves cselekvési program elfogadásáról szóló, 2003. június 26-i 1230/2003 határozat [10],

- az eEurope 2005 cselekvési terv figyelemmel kísérésére, a helyes gyakorlatok terjesztésére, valamint a hálózati és informatikai biztonság javítására vonatkozó többéves (2003–2005) (MODINIS) program elfogadásáról szóló, 2003. november 17-i 2256/2003/EK határozat [11],

ELFOGADTA EZT A HATÁROZATOT:

1. cikk

"(4) Az e program végrehajtására szánt pénzügyi keret a 2003-tól 2007-ig terjedő időtartamra 11,65 millió euró. A 2003-tól 2006-ig terjedő időtartamra 8,65 millió euró.

A 2007. január 1-jén kezdődő időtartamra a javasolt összeg megerősítettnek tekintendő, ha az – a szóban forgó szakasz vonatkozásában – megfelel a 2007. január 1-jétől kezdődő időtartamra hatályos pénzügyi tervnek."

2. cikk

"(3) A cselekvési terv végrehajtásának pénzügyi kerete az 1999. január 1-jétől 2004. december 31-ig tartó időtartamra 39,1 millió euró."

3. cikk

Az 1719/1999/EK határozat 12. cikke a következőképpen módosul:

1. A "Pénzügyi referenciaösszeg" cím helyébe a "Finanszírozás" cím lép;

2. Az (1) bekezdés helyébe a következő rendelkezés lép:

"(1) Az e határozat szerinti közösségi intézkedés végrehajtására szánt pénzügyi keret a 2002-től 2004-ig terjedő időszakra 40,6 millió euró."

4. cikk

"c) Az e határozat végrehajtására szánt pénzügyi keret a 2000 és 2006 közötti időszakra 12,6 millió euró.

Az e határozat intézkedéseihez rendelt költségvetési forrásokat szerepeltetni kell az Európai Unió általános költségvetésének éves előirányzataiban. A rendelkezésre álló éves előirányzatokat a költségvetési hatóság engedélyezi a pénzügyi terv korlátain belül."

5. cikk

Az 507/2001/EK határozat a következőképpen módosul:

1. A 6. cikk első albekezdése helyébe a következő rendelkezés lép:

"Az e határozatban meghatározott közösségi intézkedés végrehajtásának pénzügyi kerete a 2001-2005 közötti időszakra 53,6 millió euró. A 2. cikkben említett intézkedési kategóriák szerinti előzetes bontást a II. melléklet tartalmazza."

2. A II. melléklet helyébe e rendelet I. mellékletének szövege lép.

6. cikk

A program végrehajtására a 2003. január 1. és 2007. december 31. közötti időszakra megállapított pénzügyi keret 67,25 millió euró. A 2006. december 31-ig tartó időszakra 51,9 euró.

A 2007. január 1-jén kezdődő időtartamra a javasolt összeg megerősítettnek tekintendő, ha az – a szóban forgó szakasz vonatkozásában – megfelel a 2007. január 1-jétől kezdődő időtartamra hatályos pénzügyi tervnek.

Az éves előirányzatokat a költségvetési hatóság a pénzügyi terv korlátain belül engedélyezi."

7. cikk

"Az e program végrehajtására szánt pénzügyi keret a 2003–2007 közötti időszakra 220,6 millió euró. A 2006. december 31-ig tartó időszakra 170,83 millió EUR.

A 2007. január 1-jén kezdődő időtartamra a javasolt összeg megerősítettnek tekintendő, ha az – a szóban forgó szakasz vonatkozásában – megfelel a 2007. január 1-jétől kezdődő időtartamra hatályos pénzügyi tervnek."

8. cikk

(1) E program végrehajtásának pénzügyi kerete a 2003. január 1-jétől 2007. december 31-ig terjedő időszakra 165,55 millió euró. A 2006. december 31-ig tartó időszakra 128,79 millió euró.

(2) A 2007. január 1-jén kezdődő időtartamra a javasolt összeg megerősítettnek tekintendő, ha az – a szóban forgó szakasz vonatkozásában – megfelel a 2007. január 1-jétől kezdődő időtartamra hatályos pénzügyi tervnek

(3) Az éves előirányzatokat a költségvetési hatóság a pénzügyi terv korlátain belül engedélyezi."

9. cikk

Az 1230/2003/EK határozat a következőképpen módosul:

1. A 6. cikk (1) bekezdésének első albekezdése helyébe a következő rendelkezés lép:

"(1) E program végrehajtásának pénzügyi kerete a 2003 és 2006 közötti időszakra 250 millió euró."

2. A melléklet helyébe e rendelet II. mellékletének szövege lép.

10. cikk

A 2256/2003/EK határozat 4. cikkének első és második bekezdése helyébe a következő lép:

"A program a 2003. január 1. és 2005. december 31. közötti időszakra terjed ki. E program végrehajtásának pénzügyi keretét 22,44 millió euróban állapítják meg."

11. cikk

Ennek a határozatnak a tagállamok a címzettjei.

Kelt Strasbourgban, 2004. április 21-én.

az Európai Parlament részéről

az elnök

P. Cox

a Tanács részéről

az elnök

D. Roche

[1] A 2004. március 9-i európai parlamenti vélemény (a Hivatalos Lapban még nem tették közzé), valamint a 2004. április 5-i tanácsi határozat.

[2] HL L 162., 1996.7.1., 14. o. A legutóbb az 1919/2002/EK európai parlamenti és tanácsi határozattal (HL L 293., 2002.10.29., 5. o.) módosított határozat.

[3] HL L 33., 1999.2.6., 1. o. A legutóbb az 1882/2003/EK rendelettel (HL L 284., 2003.10.31., 1. o.) módosított határozat.

[4] HL L 203., 1999.8.3., 1. o. A legutóbb a 2046/2002/EK határozattal (HL L 316., 2002.11.20., 4. o.) módosított határozat.

[5] HL L 332., 2000.12.28., 1. o.

[6] HL L 76., 2001.3.16., 1. o.

[7] HL L 341., 2002.12.17., 1. o.

[8] HL L 358., 2002.12.31., 1. o.

[9] HL L 36., 2003.2.12., 1. o.

[10] HL L 176., 2003.7.15., 29. o.

[11] HL L 336., 2003.12.23., 1. o.

--------------------------------------------------

I. MELLÉKLET

II. MELLÉKLET

ELŐZETES BONTÁS AZ EDICOM-INTÉZKEDÉSEK KATEGÓRIÁI SZERINT A 2. CIKKEL ÖSSZHANGBAN 2001-TŐL 2005-IG

Bontás 2001-től 2005-ig | Összesen |

Jobb minőségű információs hálózat, amely kevésbé költséges és gyorsabban hozzáférhető, a közösségi politikák követelményeivel összhangban | 22 % |

A felhasználók változó igényeihez igazított megfelelő információs hálózat a Gazdasági és Monetáris Unió és a nemzetközi gazdasági környezet keretein belül | 14 % |

Olyan információs hálózat, amely jobban illeszkedik az általános statisztikai környezetbe, és jobban igazodik a közigazgatási környezet fejlődéséhez | 25 % |

A közigazgatási szervezeteknek, felhasználóknak és adatszolgáltatóknak kínált statisztikai szolgáltatásokat fejlesztő hálózat | 12 % |

Adatgyűjtő eszközökön alapuló hálózat a legújabb technológiai fejlesztésekre tekintettel az adatszolgáltatók számára elérhető funkciók fejlesztése érdekében | 9 % |

Integrált és interoperábilis hálózat | 11 % |

Technikai és igazgatási segítség; támogató intézkedések | 7 % |

Összesen (millió euró) | 53,6 |

--------------------------------------------------

II. MELLÉKLET

MELLÉKLET

A SZÜKSÉGES BECSÜLT ÖSSZEG INDIKATÍV FELOSZTÁSA [1]

millió euró |

Tevékenységi területek | 2003–2006 |

| |

1. | Az energiahatékonyság javítása és az ésszerű energiafelhasználás | 88,9 |

2. | Az új és megújuló energiaforrások és az energiatermelés diverzifikálása | 101,9 |

3. | A közlekedés energiavonatkozásai | 41,6 |

4. | A megújuló energiaforrások és az energiahatékonyság elősegítése nemzetközi szinten, különösen a fejlődő országokban | 17,6 |

Összesen | 250 [2] |

[1] Ez a felosztás indikatív jellegű. A területek közötti költségvetési felosztás rugalmas, hogy hatékonyan tudja kezelni az ágazat változó szükségleteit.

[2] A költségvetési hatóság a végrehajtási ügynökség költségvetését a program teljes pénzügyi keretének százalékos arányában állapíthatja meg.

--------------------------------------------------